Man se verbrande lyk in veld gevind | Maroela Media
Russel Meiring, woordvoerder van ER24, het gesê die man se liggaam is omstreeks 14:00 Dinsdagmiddag langs die oprit na die R21 by Olifantsfontein gevind.
"Met paramedici se aankoms op die toneel het die brandweer reeds 'n klein brand geblus en gedurende verdere ondersoek is die man se verbrande liggaam gevind. Dit het gelyk asof sy voete vermoedelik met draad vasgebind is," het Meiring gesê. Niks kon vir die man gedoen word nie en hy is op die toneel dood verklaar.
Konst. Mokete Serakwana, polisiewoordvoerder van die Olifantsfontein-polisie, het Woensdag aan Maroela Media gesê die man se identiteit of ouderdom kon nog nie vasgestel word nie. Die polisie kan net bevestig dat dit 'n liggaam van 'n wit man is.
"Die man se hande en voete was vasgebind en hy het met sy gesig op die grond gelê. Inligting oor wat presies gebeur het, is nog skaars. 'n Ondersoek word gedoen om te bepaal hoe en wanneer die man dood is," het Serakwana gesê.
Die polisie doen 'n beroep op die publiek om die polisie by 08600 10111 in kennis te stel as 'n familielid vermis word of as hulle meer inligting oor die voorval het.
Baie erg. Hoop sy familie word opgespoor.
Baie erg en hartseer! Sterkte aan sy familie en vriende!
Hoekom nou witman genoem. In die media mag jy nie praat van kleur nie. Nerens word daar van swartmense gepraat nie.
Shame, dis so tragies, hoop sy familie word opgespoor asook die booswigte wat daarvoor verantwoordelik was.
Ekt gister my dood geskrik toe ek die artikel lees want my boetie is op die oomblik in olifanstsfontein vir 2 weke kyk ekt hom so gou gebel soos ek kon om seker te maak hys ongedeerd en ek dank die liewe VADER dat hy my broer in sy hand hou.